b'\n_START_ARTICLE_\nTuristi\xc4\x8dna cesta\n_START_PARAGRAPH_\nTuristi\xc4\x8dna cesta je javna ali nekategorizirana cesta, ki ima poseben pomen z vidika turisti\xc4\x8dne ponudbe in je kot taka dolo\xc4\x8dena bodisi v uredbi o kategorizaciji dr\xc5\xbeavnih cest (del regionalnih cest III. kategorije) ali razgla\xc5\xa1ena v ustreznem aktu ob\xc4\x8dine. Gre torej za tematsko pot._NEWLINE_Prometni znak "ozna\xc4\x8ditev turisti\xc4\x8dne ceste" ozna\xc4\x8duje mesto na cesti, od koder je cesta ali njen del razgla\xc5\xa1en kot turisti\xc4\x8dna cesta.\n_START_SECTION_\nNamen\n_START_PARAGRAPH_\nNamen turisti\xc4\x8dne ceste je povezati objekte, kjer se ukvarjajo z gostinsko in turisti\xc4\x8dno dejavnostjo, ter naravne in kulturno-zgodovinske znamenitosti obmo\xc4\x8dja z namenom spodbujanja gospodarskega in dru\xc5\xbebenega razvoja.\n_START_SECTION_\nSadna cesta\n_START_PARAGRAPH_\nKjer je obmo\xc4\x8dje znano po pridelaci sadja in z njim povezanimi proizvodi, obsega pa tudi druge kulturne, zgodovinske in naravne znamenitosti, se oblikuje sadna cesta. V Sloveniji sta poznani dve: Brkinska sadna cesta in Sadna cesta med Javorom in Jan\xc4\x8dami.\n_START_SECTION_\nPanoramska cesta\n_START_PARAGRAPH_\n\xc5\xbde samo ime pove, da mora taka turisti\xc4\x8dna cesta poleg turisti\xc4\x8dno zanimivih lokacij zagotavljati panoramske razglede na bli\xc5\xbenjo in dalnjo okolico. Tipi\xc4\x8den primer panoramske ceste v Sloveniji se nahaja na pobo\xc4\x8dju gore Ol\xc5\xa1eve.'